
Z á p i s n i c a

Z ôsmeho zasadnutia obecného zastupiteľstva konaného dňa 13.6.2024  v kultúrnom dome v Gáni

Prítomní boli:

Juraj Dovina, starosta obce
Ing. Martin Mrva

Ing. Jana Dovinová

Ing. Marián Geleta

Ladislav Kollár

Ing. Ilona Varsányi
Neprítomní boli: 

Mgr. Miroslav Karell - ospravedlnený
Zasadnutie obecného zastupiteľstva zahájil starosta obce. Privítal prítomných a konštatovala, že:

-všetci poslanci včas obdržali pozvánku na zasadnutie,

-z celkového počtu 5 poslancov boli na rokovaní prítomní 4  poslanci a teda účasť na rokovaní bola na 80% a tak obecné zastupiteľstvo bolo uznášania sa schopné vo všetkých bodoch rokovania. 
Po úvodnom slove starosta obce určil:

· za zapisovateľku zasadnutia obecného zastupiteľstva p. Mgr. Martinu Kamenovú,

· za overovateľov zápisnice p. Dovinovú a p. Geletu, poslancov obecného zastupiteľstva,

· za členov návrhovej komisie starosta určil: p. Kollára a p. Mrvu, poslancov obecného zastupiteľstva a požiadal prítomných, aby sa k predloženému návrhu vyjadrili.

Starosta predniesol program rokovania a dal hlasovať za predložený návrh 
Program rokovania bol nasledovný: 

1/Otvorenie zasadnutia  - určenie zapisovateľa, overovateľov zápisnice, návrhovej 
komisie 
2/ Kontrola plnenia uznesení

3/ Interpelácia poslancov
4/ Správa hlavnej kontrolórky

5/ Návrh plánu kontrolnej činnosti hlavnej kontrolórky obce Gáň na II. polrok 2024
6/ Záverečný účet obce Gáň za rok 2023 

7/ Rozpočtové opatrenie č. 2
8/ Správa predsedu komisie verejného záujmu pri výkone funkcií verejných funkcionárov
9/ Schválenie zmluvy o budúcej kúpnej zmluve

10/ Rôzne
11/ Diskusia
12/ Záver
Keďže  pripomienky ani pozmeňujúce návrhy vznesené neboli, za predložený návrh uznesenia č. 84/2024 z celkového počtu 4 poslancov, hlasovali 4 poslanci. 

Po tomto sa pristúpilo k prejednaniu jednotlivých bodov nasledovne:
2/ Kontrola plnenia uznesení

K predloženému materiálu nikto nemal pripomienky. Návrhová komisia predniesla návrh uznesenia č. 85/2024. Za jeho prijatie hlasovali 4 poslanci z celkového počtu 4 prítomných poslancov.
3/ Interpelácia poslancov
Kollár – zberný dvor v akom je stave?
Starosta – postavená konštrukcia garáže, už vyliali betón, postavený je aj prístrešok, ktorý sa musel dať prerobiť nakoľko výška nevyhovovala smetiarskym vozidlám. Dala sa zmeniť aj žumpa na tlakovú kanalizáciu, momentálne sa rieši zmena prietokového ohrievača za bojler. Ďalej informoval poslancov, že sa stretol so šéfom z BRUTA, čo robia váhy a dohodol sa na cenovej ponuke, brutto cena je 19000 € + treba vybetónovať plochu

Mrva – presnosť váhy?
Starosta – váha bude vážiť od 10 kg a k tejto sa potom dopĺňa menšia váha, ktorá bude vážiť na deká. 

4/ Správa hlavnej kontrolórky
Správu predniesla kontrolórka obce, ktorá uviedla, že vykonaná kontrola vychádzala z novely zákona o majetku obcí, kde bola kontrolórom uložená povinnosť vykonať kontrolu prevodu majetku prevyšujúce hodnotu 20000€. Novela je účinná od mája 2024. K predloženému materiálu nemal nikto návrhy ani pripomienky a tak návrhová komisia predniesla návrh uznesenia č. 86/2024, za ktorého prijatie hlasovali 4 poslanci z celkového počtu 4 prítomných poslancov.  

5/ Návrh plánu kontrolnej činnosti hlavnej kontrolórky obce Gáň na II. polrok 2024
K predloženému návrhu nemal nikto pripomienky a tak návrhová komisia predniesla návrh uznesenia č. 87/2024, za ktorého prijatie hlasovali 4 poslanci z celkového počtu 4 prítomných poslancov. 
6/ Záverečný účet obce za rok 2023
K predloženému materiálu nemal nikto pripomienky, návrhová komisia predniesla návrh uznesenia č. 88/2024 za ktorého prijatie hlasovali 4 poslanci z celkového počtu 4 prítomných poslancov.

7/ Rozpočtové opatrenie č. 2 
K predloženému materiálu nemal nikto pripomienky, návrhová komisia predniesla návrh uznesenia č. 89/2024 za ktorého prijatie hlasovali 4 poslanci z celkového počtu 4 prítomných poslancov.

8/ Správa predsedu komisie verejného záujmu pri výkone funkcií verejných funkcionárov
Správu predniesol predseda komisie, pričom uviedol, že podanie bolo v zmysle zákona a komisia nezistila žiadne nedostatky. 
Pripomienky neboli a tak návrhová komisia predniesla návrh uznesenia č. 90/2024, za ktorého prijatie hlasovali 4 poslanci z celkového počtu 4 prítomných poslancov.
9/ Zmluva o budúcej kúpnej zmluve
Starosta informoval poslancov, že sa jedná o budovanie vodovodu v novej uličke, ktorú ide budovať p. Kubica. Nakoľko vodovod máme my v majetku, tak je potrebné prisľúbiť, že po realizácii si prevezmeme vodovod do svojho majetku. 
Pripomienky neboli a tak návrhová komisia predniesla návrh uznesenia č. 91/2024, za ktorého prijatie hlasovali 4 poslanci z celkového počtu 4 prítomných poslancov.

10/ Rôzne 
V rámci tohto bodu programu bol predložený materiál na schválenie zmien a doplnkov územného plánu. Územný plán sa otvára na žiadosť obce za účelom bližšej identifikácie možnosti výstavby rodinných domov v obci, nakoľko nechcem bytovky v záhradách rodinných domov. Na tomto zasadnutí sa prijíma len uznesenie o tom, že obec ide do zmien a doplnkov a na ďalšom zasadnutí sa schvália konkrétne podmienky. 
Pripomienky neboli a tak návrhová komisia predniesla návrh uznesenia č. 92/2024, za ktorého prijatie hlasovali 4 poslanci z celkového počtu 4 prítomných poslancov.

11/ Diskusia
V rámci diskusie sa len p. Bedecsová dotazovala, či sa v obci plánuje nová výstavba.
p. starosta odpovedal, že stavať plánuje len p. Kubica. 

Nakoľko sa do diskusie  nikto iný neprihlásil p. starosta  ukončil zastupiteľstvo a poďakoval prítomným za účasť.
     Zo  zasadnutia obecného zastupiteľstva boli prijaté nasledovné uznesenia, za ktorých prijatie hlasovali poslanci po každom bode programu osobitne. 
U z n e s e n i a

Z ôsmeho  zasadnutia Obecného zastupiteľstva obce Gáň

zo dňa 13.6.2024
Uznesenie č. 84/2024

Obecné zastupiteľstvo obce Gáň

s c h v a ľ u j e 
Program zasadnutia obecného zastupiteľstva

s c h v a ľ u j e 

Návrhovú komisiu v zložení: Ing. Mrva, Kollár

Uznesenie č. 85/2024

Obecné zastupiteľstvo obce Gáň

A.  b e r i e   na vedomie

Správu o plnení uznesení prijatých Obecným zastupiteľstvom v Gáni ku dňu 13.6.2024

B.  s c h v a ľ u j e

ukončiť sledovanie úloh schválených uznesením č.:
76/2024

77/2024

78/2024

79/2024

80/2024

81/2024

82/2024

83/2024

Uznesenie č. 86/2024

Obecné zastupiteľstvo obce Gáň

B e r i e  na vedomie

Správu z kontroly prevodov nehnuteľného majetku obce za rok 2023

Uznesenie č. 87/2024

Obecné zastupiteľstvo obce Gáň

Prerokovalo a v súlade s §18f, ods. 1 písm. d) zákona č. 369/1990 Z.z. o obecnom zriadení

S c h v a ľ u j e

Návrh plánu kontrolnej činnosti hlavnej kontrolórky obce Gáň na II. polrok 2024

Uznesenie č. 88/2024

Obecné zastupiteľstvo obce Gáň

A. S c h v a ľ u j e 
Záverečný účet obce Gáň za rok 2023 a celoročné hospodárenie obce Gáň za rok 2023 bez výhrad

B. B e r i e  na  v e d o m i e

Stanovisko hlavného kontrolóra za rok 2023

Uznesenie č. 89/2024

Obecné zastupiteľstvo obce Gáň

S ch v a ľ u j e

Zmenu rozpočtu rozpočtovým Opatrením č. 2/2024 v zmysle   ustanovenia §14 ods. 2 písm. b) a c) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu: 


	
	Rozpočet na rok 2024  v €
	1. Zmena rozpočtu na rok 2024  v €
	2. zmena rozpočtu na rok 2024 v €

	BP
	793883
	793883
	817957

	KP
	0
	0
	0

	FO
	645231
	683231
	716396

	P spolu
	1439114
	1477114
	1534353


	
	Rozpočet na rok 2024  v €
	1. Zmena rozpočtu na rok 2024  v €
	2. zmena rozpočtu na rok 2024 v €

	BV
	790114
	790114
	793314

	KV
	649000
	687000
	717000

	FO
	0
	0
	0

	V spolu
	1439114
	1477114
	1510314


Uznesenie č. 90/2024

Obecné zastupiteľstvo obce Gáň

B e r i e  na  v e d o m i e

Správu Komisie pre ochranu verejného záujmu pri výkone funkcií funkcionárov obce o tom, že všetci verejní funkcionári obce podali Oznámenie funkcií, zamestnaní, činností a majetkových pomerov verejných funkcionárov v stanovenom termíne a v súlade s ústavným zákonom NR SR č. 357/2004 a 545/2005 Z.z. o ochrane verejného záujmu pri výkone funkcií verejných funkcionárov.

Uznesenie č. 91/2024

Obecné zastupiteľstvo obce Gáň

Schvaľuje

Uzatvorenie Zmluvy o budúcej kúpnej zmluve medzi budúcimi predávajúcimi Anna a Ľudovít Kubica, bytom Veľká Mača 960 a budúcim kupujúcim Obec Gáň, Gáň č. 27 vo veci prevodu vodovodu

Poveruje

Starostu obce túto zmluvu podpísať. 

Uznesenie č. 92/2024

Obecné zastupiteľstvo obce Gáň

A. Schvaľuje

Obstaranie nových zmien a doplnkov územného  plánu obce Gáň

B. Poveruje

Starostu obce zabezpečením spracovateľa zmeny územného plánu a odborne spôsobilú osobu na obstaranie zmeny územného plánu

         Juraj Dovina
         Starosta obce

Overovatelia:



      


 Zapisovateľka:      
Ing. Dovinová
Ing. Geleta
